open-index/open-wikipedia-markdown huggingface dataset:
Մարի Նոյրաթ

**Մարի Նոյրաթ** (ծննդյան անունը՝ **Ռայդեմայստեր**, , ), ինֆոգրաֆիկայի վիեննական մեթոդը () մշակող թիմի անդամ, որը հետագայում վերանվանել է Իզոտիպ (նկարների լեզու)։  Երիտասարդ ընթերցողների համար գրել և ձևավորել է բազմաթիվ գրքեր։

Մաթեմատիկոս Կուրտ Ռայդեմայստերի քույրն է։

## Կենսագրություն
Մարի Ռեյդեմեյստերը ծնվել է 1898 թվականին Գյոթինգենում։ 1917-1924 թվականներին Գյոթինգենում ուսանել է մաթեմատիկա և ֆիզիկա, 1919 թվականին տեղի նկարչական դպրոցում () անհատական դասընթացներ է անցել։ Նախքան ուսումն ավարտելը հանդիպել է Օտտո Նեյրատին և տեղափոխվել Վիեննա։ 1925 թվականին աշխատել է Վիեննայի սոցիալ-տնտեսական թանգարանում ()։ Թանգարանը հիմնադրվել է հանրությանը քաղաքի սոցիալական բարեփոխումների ծրագրին տեղեկացնելու համար։ Թանգարանային այս պաշտոնը դարձավ նրա դիզայներական գործունեության սկիզբը Օտտո Նեյրատի թիմում. խումբը մշակել է սոցիալական տեղեկատվություն պարունակող գրաֆիկական պատկերներ, որը տեղեկատվական դիզայնի ամենավաղ ձևերից է։

Նեյրատի խմբի հաջորդ կարևոր անդամը գերմանացի մոդեռն նկարիչ Գերդ Արնցն է, որը թիմին միացել է 1928 թվականին։ Մինչև 1934 թվական՝ Վիեննայում կարճատև քաղաքացիական պատերազմը, Մարի Ռեյդեմեյստերն աշխատել է Վիեննայի թանգարանում, այնուհետև ստիպված հեռացել է երկրից Նեյրատի (ակնհայտ սոցիալ-դեմոկրատ) և Արնցի (կապված է եղել ձախ ռադիկալների հետ) հետ։ Նրանք տեղափոխվել են Հաագա։

Մինչ Օտտո Նեյրատը հավաքում էր տեղեկատվություն, Արնցը մշակում էր պիկտոգրամներ և գրաֆիկա, իսկ Մարի Ռեյդեմեյստերը հասանելի տեսողական ձևով տվյալները փոխակերպում էր՝ աշխատանքի մեջ ներգրավելով տեխնիկական փորձագետների, գրաֆիկական դիզայներների և թիրախային լսարանին։ Այդ դիրքորոշումը Օտտո Նեյրատն անվանում էր «հանրային խնամակալ»։

## Երկեր
* Otto Neurath (ed. Marie Neurath and Robert S. Cohen), Empiricism and Sociology, Dordrecht։ Reidel, 1973.
* Marie Neurath & Robin Kinross, The transformer։ principles of making Isotype charts. London։ Hyphen Press, 2009.

## Գրականություն
* McQuiston L. Women in Design։ A Contemporary View. - London։ Random House Incorporated, 1988. - 144 с. - ISBN 9780847809448.
* Breuer G., Meer J. Women in Graphic Design (1890–2012) = Frauen und Grafik-Design. - Berlin։ Jovis, 2012. - 608 с. - ISBN 978-3-86859-153-8.
* Twyman M. Graphic Communication Through Isotype։ Exhibition Catalogue. - University of Reading, 1975. - 47 с. - ISBN 9780704901476.
* Black A., Luna P., Lund O., Walker S. Information Design։ Research and Practice. - Routledge, 2017. - 766 с. - ISBN 9781317125280.
## Ծանոթագրություններ

## Արտաքին հղումներ
* Marie Neurath
* Isotype revisited

Կատեգորիա:Ավստրիացի գիտնականներ
Կատեգորիա:Գերմանացի մանկավարժներ
Կատեգորիա:Գյոթինգենի համալսարանի շրջանավարտներ
Կատեգորիա:Ավստրիացի դիզայներներ
Կատեգորիա:Գերմանացի գրաֆիկական դիզայներներ
Կատեգորիա:Գերմանացի գրողներ
Dangerous Woman (ալբոմ)

**Dangerous Woman** (), ամերիկացի երգչուհի Արիանա Գրանդեի երրորդ ստուդիական ալբոմը՝ թողարկված 2016 թվականի մայիսի 20-ին Republic Records լեյբլում։ Ալբոմը եղել է հաջորդը *[[My Everything]]* (2014) ալբոմից հետո։ Ալբոմի նույնանուն սինգլը՝ «Dangerous Woman» երգը, թողարկվել է 2016 թվականի մարտի 11-ին։ Երկրորդ սինգլ դարձել է «Into You» երգը, որ թողարկվել է 2016 թվականի մայիսի 6-ին։

## Ստեղծում և կառուցվածք
Արիանա Գրանդեն երգերի գրելը սկսել է տվյալ ալբոմի համար, երկրորդ *My Everything* (2014) ալբոմի ձայնագրման ավարտից հետո։ *Dangerous Woman-*ի երգերի ձայնագրությունը, որում նրան օգնել են Թոմի Բրաունը և Վիկտորիա Մոնեն, շարունակվել է 2015 թվականի ամռանից մինչև աշունը՝ *The Honeymoon Tour*  համերգային շրջագայության ընդմիջումներին։
«Focus» ստեղծագֆործությունը, որը ամենասկզբից նախատեսվել է որպես ալբոմի գլխավոր սինգլ, թողարկվել է 2015 թվականի հոկտեմբերի 30-ին թվային ֆորմատում և, դեբյուտացվել է ''Billboard'' Hot 100 հիթ-շքերթի 7-րդ հորիզոնականում, ԱՄՆ-ում առաջին շաբաթում վաճառվելով ավելի քան 113 000 օրինակով։ 2016 թվականի հունվարի 26-ին Ձայնագրող ընկերությունների ամերիկյան ասոցիացիան (RIAA) երգը հավաստագրել է որպես պլատինե։ Գրանդեն ալբոմի վրա աշխատանքը ավարտել է 2016 թվականի հունվարի 22-ին։

Ի սկզբանե ալբոմը կոչվել է *Moonlight*։ Սակայն, 2016 թվականի հունվարին՝ «Ջիմի Քիմմելը ուղիղ եթերում» թոք-շոուում, Գրանդեն հայտարարել է, որ վտսահ չէ անվան մեջ և այն, որ հնարավոր է, որ նա կփոխի ալբոմի երգերից մեկի անվանման հետ։ Ալբոմի նոր անվանումը՝ «Dangerous Woman»-ը, նա հայտարարել է, որ 2016 թվականի փետրվարի 22-ին իր Snapchat-ի և Twitter-ի կայքէջերի միջոցով։ Հաջորդ օրը իր Ինստագրամի կայքէջում Գրանդեն բեռնել է լուսանկար, վերնագրելով այն եգիպտացի գրող-ֆեմինիստուհի Նավալ էլ Սաադավիի «Կինը զրոյական կետում» (1975) նովելից քաղվածքով. 

Նրանք ասում են՝ «Դու վայրի և վտանգավոր կին ես»։ Ես նրանց ճիշտն եմ պատասխանում։ Ճիշտ է վայրի և վտանգավոր։

 Այն բանի վերաբերյալ, թե ինչու է ալբոմի անվանումը փոխվել, Արիանան հայտարարել է, որ այն պետք է արտահայտեր նրա ուժեղ բնավորությունը և օգնի երկրպագուներին.

«Moonlight»-ը գեղեցիկ երգ է հրաշալի անվամբ։ Այն շատ ռոմանտիկ է և բնականաբար կապում է հին երգը նորի հետ, բայց «Dangerous Woman»-ը ավելի ուժեղ է… Ինձ համար «վտանգավոր կինը»՝ դա նա է ով, չի վախենում թողնել իր տեսակետը, լինել իրական և անկեղծ։

Ալբոմում կան նաև չորս ստեղծագործություններ, ձայնագրված այլ արտիստների մասնակցությամբ։ Լիլ Ուեյնի հետ համատեղ գրվել է «Let Me Love You», իսկ Մեյսի Գրեյի հետ աշխատել են «Leave Me Lonely» երգի վրա։ Կոլաբորացիաներում մասնակցել են Նիքի Մինաժը «Side to Side» և Ֆյուչերը «Everyday» երգերում։ «Leave Me Lonely» ստեղծագործությունը Գրանդեն ներկայացրել է T-Mobile Arena-ի հանդիսավոր բացմանը Լաս Վեգասում 2016 թվականի ապրիլի 7-ին։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

! scope="row" | 
|
| 
|-

! scope="row" | South Korea (Gaon)
| 
| 1,303
|-

## Թողարկման պատմություն

## Ծանոթագրություններ

Կատեգորիա:2016 ալբոմներ
Կատեգորիա:Անգլալեզու ալբոմներ
Կատեգորիա:Արիանա Գրանդեի ալբոմներ
Գրոյտեր Ֆյուրտ

**Գրոյտեր Ֆյուրտ** (գերմ.՝ SpVgg Greuther Fürth), գերմանական ֆուտբոլային ակումբ Ֆյուրտից, Բավարիա։ Թիմը ստեղծվել է 1903 թվականին և ներկայումս հանդես է գալիս Երկրորդ Բունդեսլիգայում։

2012-13 մրցաշրջանում Գրոյտեր Ֆյուրտը առաջին անգամ հանդես եկավ Բունդեսլիգայում, բայց հենց նույն տարում վերադարձավ Երկրորդ Բունդեսլիգա։

## Նվաճումներ

### Ազգային
* **[[Բունդեսլիգա|Գերմանիայի առաջնություն/Բունդեսլիգա]]**
** **Հաղթող (3).** 1914, 1926, 1929
* **Հարավային Գերմանիայի առաջնություն**
** **Հաղթող (3).** 1914, 1923, 1931
* **Օստկրայս Լիգա** **(I)**
** **Հաղթող (4).** 1912, 1913, 1914, 1917
* **Կրայսլիգա Հյուսիսային Բայերն** **(I)**
** **Հաղթող (2).** 1922, 1923
* **Բեզիրկսլիգա Հյուսիսային Բայերն (I)**
** **Հաղթող (3).** 1928, 1930, 1931
* **Գաուլիգա Բայերն** **(I)**
** **Հաղթող (1).** 1935
* **Օբերլիգա Հարավ** **(I)**
** **Հաղթող (1).** 1950
* **Բունդեսլիգա 2**
** **Հաղթող (1).** 2012
* **Լանդեսլիգա Բայերն-Միտտե** **(IV)**
** **Հաղթող (1).** 1991
* **Ինտերտոտո գավաթ**
** **Հաղթող (1).** 1969
* **Գերմանիայի ներքին գավաթ**
** **Հաղթող (1).** 2000
* **Հարավային Գերմանիայի գավաթ**
** **Հաղթող (5, ռեկորդ).** 1918, 1923, 1925, 1926, 1927
* **Միտելֆրանկեն գավաթ**
** **Հաղթող (4).** 1990, 1991, 1996, 1997
** *Երկրորդ տեղ (1).* 1989

## Ներկա կազմ
*2017 թվականի օգոստոսի 31-ի դրությամբ*

 
 
 

 (վարձավճարով Շտուտգարտից)

 

 
 
 

 

 13px|Ավագ
 

 
 
 

## Արտաքին հղումներ
* Գրոյտեր Ֆյուրտի պաշտոնական կայքը
* Գրոյտեր Ֆյուրտի պաշտոնական Ֆեյսբուքի էջը
* Գրոյտեր Ֆյուրտի մասին նորությունները իրենց պաշտոնական կայքում
* Գրոյտեր Ֆյուրտը futbol24.com կայքում
* Գրոյտեր Ֆյուրտը soccerway.com-ում
* Գրոյտեր Ֆյուրտը transfermarkt-ում

Կատեգորիա:Գերմանական ֆուտբոլային ակումբներ
Կատեգորիա:1903 հիմնադրված ֆուտբոլային ակումբներ
Կատեգորիա:1903 հիմնադրումներ Գերմանիայում
Կատվալեզու եռաբաժակ

**Կատվալեզու եռաբաժան** (), հայկական տարանունները՝ երկատամնակ, կատվալեզվիկ։

## Նկարագրությունը
Աստղածաղկավորների կամ բարդածաղկավորների ընտանիքին պատկանող, 15-100 սմ բարձրության միամյա խոտաբույս է։ Բազմաթիվ տեսակներից միայն 8-ն են, որ հանդիպում են մեր հանրապետությունում և նրանցից միայն եռաբաժան տեսակն է, որ ունի բուժական նշանակություն։ Դեղաբույսն ունի կանաչ կամ բաց կարմրավուն, մերկ կամ նոսր թավիկներով, ուղղաձիգ ցողուն, մուգ կանաչ, հակադիր դասավորված, կարճ կոթուններով, եռամաս, երբեմն հանգամաս տերևներ, ծաղկաբույսերում հավաքած ծաղիկներ, տափակ սերմեր, որոնք կենսունակությունը պահպանում են 5-7 տարի։ Արմատը ճյուղավորված է։ Ծաղկում է հուլիս-սեպտեմբեր ամիսներին, իսկ պտուղները օգոստոս-սեպտեմբեր ամիսներին։ Աճում է ջրառատ վայրերում, ճահճուտներում, աղբուտներում, խոնավ մարգագետիններում, գետեզրերին, բանջարանոցներում, ջրովի դաշտերում։ Մեր հանրապետությունում, գրեթե ամենուր։ Ցեղի «Բիդենս» անունը լատիներեն է, որը նշանակում է երկատամ, ելնելով այն բանից, որ սերմերն ունեն 2 սրածայր, ատամնավոր ելուներ, որոնց միջոցով կպչում են մարդկանց և կենդանիներին ու տարածվում։ Բույսը արտահայտված մեզոֆիլ է և ցրտադիմացկուն։ Պտղակալում է կանոնավոր։
## Քիմիական բաղադրությունը
Ոչ լրիվ տվյալներով, կատվալեզվի մեջ հայտնաբերված են ֆլավոնոիդներ, կումարիններ (ումբելիֆերոն, սկոպոլետին), C վիտամին (60-70 մգ%), մոտ 50մգ % կարոտին, մինչև 4,5% դաբաղանյութեր, պիգմենտ, դառը նյութեր, լորձ, ամիններ, ալկալոիդների և եթերայուղի հետքեր, մանգան, իսկ պտուղներում՝ մինչև 11% ճարպայուղ։
## Բուժական նշանակությունը
Բուժական նպատակող օգտագործվում են բույսի վերգետնյա մասը, որը հավաքում են մինչև ծաղկելը կամ ծաղկման ընթացքում։ Հումքը չորացնում են թիթեղյա ծածկ ունեցող տանիքում՝ թղթի կամ խսիրի
վրա, 5-7 սմ հաստությամբ փռված, իսկ ավելի լավ է կախված վիճակում։ Չոր հումքի ցողունը ծալելուց պետք է դյուրաբեկ լինի։ Այն տրորելուց տալիս է յուրահատուկ հոտ, տիպ, քիչ կծու համ։ Դեղաբույսը լավ ծանոթ է ժողովրդական բժշկությանը։ Այն Չինաստանում օգտագործվում է դիզենտերիայի, ջերմային վիճակի, թոքային պալարախտի և էկզեմայի, իսկ տիբեթական բժշկության մեջ՝ հոդային ախտահարումների, սակավարյունության, աթերոսկլերոզի և սիբիրախոցի ժամանակ։ Ռուսական ժողովրդական բժշկության մեջ դեղաբույսը ճանաչվում է որպես միզամուղ, քրտնամուղ, նյութափոխանակությունը և մարսողությունը կանոնավորող միջոց և լայնորեն կիրառվում է շնչական օրգանների ու արյան հիվանդությունների, C ավիտամինոզի, դեղնուիկի, մկնատամի և ատամնացավի ժամանակ, իսկ արմատի շփոթը դնում են կարիճի կծածի վրա։
Կան երկրներ որտեղ կատվալեզուն օգտագործում են քոսի, ֆուրունկուլյոզի, էքսուդատիվ պլերիտների, հիպերտոնիկ և խոցային հիվանդությունների ժամանակ, իսկ տերևները տրորված վիճակում դնում են դժվար ապաքինվող վերքերի և օձի կծածի վրա։
## Օգտակար հատկանիշները
Կատվալեզուն թույլ նեկտարատու է։ Նրա չեզոք և թթու քամուկները մետաքսը և բուրդը ներկում են տարբեր գույների՝ կրեմագույն, դարչնագույն։

Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Կատեգորիա:Ասիայի բուսական աշխարհ
Հրեշտակի փողոցը (վեպ)

**Հրեշտակի փողոցը**, Ջոն Բոյնթոն Փրիսթլիի վեպը՝ հրատարակված 1930 թվականին «Լավ ընկերներ» վեպի մեծ հաջողությունից հետո։ Այն երբեմն զուգորդվում է «Անգլիական ճանապարհորդության» հետ։ Ներկայացնում է Լոնդոնի սոցիալական համայնապատկերը Թուիգ էնդ Դերսինգհեմ ընկերության աշխատակիցների տեսանկյունից։ Թուիգ էնդ Դերսինգհեմում կյանքը հիմնովին փոխվում է, երբ գալիս է առեղծվածային պարոն Գոլսպին ու բոլորին հավաստիացնում, որ նրանց դրվագազարդման ու նրբատախտակի ընկերությունը կզարգացնի Բալթյան երկներից ներմուծում իրականացնելով։ Պատմությունը զարգանում է Մեծ ճգնաժամի ֆոնին։

Նախաբանը  նկարագրում է պարոն Գոլսպիի Լոնդոն այցելությունը, ով գալիս է շոգենավով մի ինչ որ անանուն Բալթյան երկրից։ Նա անձնակազամի հետ քննարկում է իր ունեցած պլանները։

## Ծանոթագրություններ

Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Անգլերեն վեպեր
Բեթթի Աբա

**Բեթթի Աբա** (, ), նիգերիացի լրագրող, հեղինակ, երեխաների և կանանց իրավունքների համար պայքարող ակտիվիստ։ Լագոսում հիմնադրել է աղջիկ երեխաների իրավունքների CEE-HOPE հասարակական կազմակերպությունը և հանդիսանում է այդ կազմակերպության գործադիր տնօրենը։

## Կենսագրություն
Բեթթի Աբան ծնվել է 1974 թվականին Նիգերիայի Բենուե նահանգի Օտուրկպո քաղաքում։ Անգլերեն լեզու և գրականություն է ուսանել Կալաբարի համալսարանում, անգլերեն գրականության մագիստրատուրա՝ Լագոսի համալսարանում։

Աշխատել է Մակուրդի քաղաքի «The Voice Newspaper» թերթում, այնուհետև՝ «Newswatch» և «Tell Magazine» թերթերում և ամսագրերում, նախքան Alfred Friendly Press կրթաթոշակով որպես գիտաշխատող աշխատանքի է անցել «Rocky Mountain News»-ում։ Որպես լրագրող աշխատել է «The Voice Newspaper», «Newswatch», «Tell Magazine» թերթերում և ամսագրերում։ Հեղինակել է «Կոտրված շղթաների ձայնը», «Գնա՛, պատմի՛ր մեր թագավորին» և «Բազմությունների մայրը» ստեղծագործությունները։ Նախքան 2013 թվականին CEE-HOPE հասարակական կազմակերպությունը հիմնադրելը, աշխատել է Շրջակա միջավայրի իրավունքների գործողություն, Նիգերիայի բարեկամները կազմակերպությունում։

## Ակտիվիզմ
Աբան ներգրավված է եղել մարդու իրավունքների ոտնահարման պաշտպանության տարբեր դեպքերում, այդ թվում Չիբոկեում Բոկո հարամի կողմից աղջիկների առևանգման դեմ քարոզարշավը, Նիգեր դելտայի կանանց բնապահպանական իրավունքների արշավները, երեք կանանց խոշտանգումների դեպքը, Էսե Ռիտա Օրորուի առևանգման դեպքը և այլն։

## Պարգևներ, մրցանակներ, կոչումներ

## Ծանոթագրություններ

Կատեգորիա:Նիգերիացի լրագրողներ
Կատեգորիա:Նիգերիացի կին ակտիվիստներ
Կատեգորիա:Կալաբարի համալսարանի շրջանավարտներ
Կատեգորիա:Նիգերիացի կանանց իրավունքների ակտիվիստներ
Էգլեթիերների ընտանիքը

**Էգլեթիերների ընտանիքը** (), 1965-1967 թվականներին Անրի Թրուայայի գրած եռապատումն է, որտեղ ընդգրկված են «Էգլեթիերների ընտանիքը» («Les Eygletière») (1965), «Կորյունների սովը» («La Faim des lionceaux») (1966), «Կործանում» («La Malandre») (1967) վեպերը։ «Էգլեթիերների ընտանիքը» հայերեն հրատարակվել է 1980 թվականին Սոֆի Ավագյանի թարգմանությամբ։ Ըստ գրաքննադատների համարվում է «ֆրանսիական գրականության ամենաընթերցվող գրքերից մեկը»։

## Էգլեթիերների ընտանիքը (եռապատում)
### Էգլեթիերների ընտանիքը (վեպ)
Վեպի հիմքում մեկ ընտանիք է՝ ծնողները, երեք զավակները և հորաքույրը։ Երեխաները մեծանում են, կյանքը փորձություններ է դնում նրանց առաջ, առաջ քաշում սիրո, պարկեշտության, հարազատների հետ հարաբերությունների խնդիրներ։

### Կորյունների սովը
Եռապատման  երկրորդ վեպն է։ Այստեղ կրկին Էգլեթիերների ընտանիքն է։ Ժամանակ է անցել և կյանքի որոշ փորձություններից հետո Ֆրանսուազան, Ժան Մարկը և Դանիելը հանդիպում են լուրջ խնդիրների։ Այժմ օգնել չեն կարող ոչ ընկերները, ոչ հարազատները, և հարկավոր է ինքնուրույն որոշումներ կայացնել։

### Կործանում
Եռապատման վերջին՝ երրորդ վեպն է։ Էգլեթիերները վստահ կյանք են մտել և ընտանիքներ են կազմում։ Սերունդների կոնֆլիկտը առավել սուր է դառնում։ Ֆրանսուազան, Դանիելը և հորաքույր Մադլենը փորձում են վերականգնել կորցրած կապերը։

## Անունները վեպում
Եռագրության հերոսները կրում են Էգլեթիեր ազգանունը, որ հնարավոր չէ գտնել որևէ անվանաբանական բառարանում։ Ենթադրվում է, որ հերոսների ազգանունը հեղինակը ստեղծել է  égal - հավասար և tier - երեք բառերից, ինչը անդրադառնում է ընտանիքի երեք երեխաներին։

Հորաքույր Մադլենի (Madeleine Eygletière) անունը ծագում է Մարիա Մագդաղենացու անունից, ինչը պատահական չէ, քանի որ Մադլենը բարության, հավատի մարմնացումն է։ Նա է օգնում Ֆրանսուազային ծանր պահին, երբ աղջիկը կորցրել էր հավատը կյանքի հանդեպ։
.

## Էկրանավորում
Վեպի հիման վրա, 1978 թվականին հեռուստատեսային էկրան է բարձրացել ռեժիսորներ Ռենե Լուկոյի և Լուի Ա Պասկալի նկարահանած, Ֆրանսիայի, Բելգիայի և Կանադայի համատեղ արտադրության, վեց սերիայով կինոնկարը։ Գլխավոր դերերում խաղացել են Բրունո Նետեն, Անտոնելլա Լուալդին, Ֆանի Կոտանսոնը։

## Ծանոթագրություններ

## Արտաքին հղումներ
* Rapoport S. L’officiel des prénoms / S. Rapoport. – Editions First, 2009. – (http://www.meilleursprenoms.com).
* Troyat H. Les Eygletière / H. Troyat. – Paris։ Flammarion, 1965. – 346 p.
* Труайя А. Семья Эглетьер / А. Труайя. – Ч. I. /пер. с фр. Столярова Н. – М.։ СЛОВО, 2002. – 348 с.

Կատեգորիա:Անրի Թրուայայի վեպեր
Կատեգորիա:1965 վեպեր
Բեսիկ Խարանաուլի

**Բեսիկ Խարանաուլի** (, ), վրացի բանաստեղծ, արձակագիր։ Շոթա Ռուսթավելու անվան պետական մրցանակի դափնեկիր։

1962 թվականին ավարտել է Թբիլիսիի պետական համալսարանի բանասիրական ֆակուլտետը։

2010 թվականին գրականություն անվանակարգում ներկայացվել է Նոբելյան մրցանակի։

## Բեսիկ Խարանաուլին հայերեն
* Սերը; «Աչքերս կփակեմ...»; Բանաստեղծը; Երազից; Անքնություն գյուղում; «Կան ակնթարթներ...»; «Սկիզբը մեր սիրո եղավ այնպես...», Միջանցք։ Վրացական պոեզիա, Ե., «Արմավ», 2017, էջ 19-24։ Թարգմ.՝ Գագիկ Դավթյան։

## Ծանոթագրություններ

Կատեգորիա:Թբիլիսիի պետական համալսարանի շրջանավարտներ
Կատեգորիա:Վրացի բանաստեղծներ
Կատեգորիա:Վրացի արձակագիրներ
Կատեգորիա:Պոստմոդեռնիստ գրողներ
Կատեգորիա:Վրացի գրողներ
Լեզ Անդելի (շրջան)

**Լեզ Անդելի (շրջան)** (), շրջան () Ֆրանսիայում, այն շրջաններից որոնք գտնվում են Վերին Նորմանդիա երկրամասում։ Շրջանի դեպարտամենտ` Էր։ Սուպերֆեկտուրա՝ Լեզ Անդելի։ Շրջանի բնակչությունը 2006 թվականին կազմել է 181.017 մարդ։ Բնակչության խտությունը կազմում է 115 մարդ/կմ²։ Շրջանի տարածքը կազմում է 1572 կմ²։

## Տես նաև
* Ֆրանսիայի շրջանների ցանկ

## Արտաքին հղումներ
*  Ազգային ինստիտուտի վիճակագրություն՝ Լեզ Անդելի շրջան 

Կատեգորիա:Ֆրանսիայի շրջաններ
Ջին Սե Յուն

**Ջին Սե Յուն** ( է Սեուլում 1994 թվականի փետրվարի 15-ին)՝ հարավկորեացի դերասանուհի և մոդել։ Առաջին անգամ ճանաչում ստացավ «Սպիտակը՝ անեծքի մեղեդին» ֆիլմում Ջեննիի դերի շնորհիվ։ Հայտնիությունը էլ ավելի մեծացավ «Հարսանեկան դիմակ» ֆիլմի նկարահանումներից հետո։

## Կենսագրություն
Ջին Սե Յունը (իսկական անունը՝ Կիմ Յուն Չոն, {{lang-ko|김윤정 ) ծնվել է Սեուլում 1994 թվականի փետրվարի 15-ին և ավարտել է Chung Ang համալսարանը։ Դեբյուտը սկսել է 2010 թվականին «Ամեն ինչ լավ է աղջիկս» ֆիլմով։

2012 թվականին «Հինգ մատեր» ֆիլմում մարմնավորեց Հոն Դա Միին, ֆիլմում դեռ ի սկզբանե հաստատվել էր T-ara խմբի մասնակից Հան Ին Ջոնը, սակայն խմբում տեղի ունեցած վեճը և դորամայի ցածր ռեյտինգները այլ մասնակիցների հետ բերեց այն բանին, որ նրան փոխարինեցին Ջին Սե Յունի հետ։ Ջին Սե Յունը իր առաջին գլխավոր դերը ստացավ 17-ամյա հասակում «Իմ աղջիկը ծաղիկ է» ֆիլմում, որտեղ նրա զուգընկերը Չհվե Ջին Հյոկն էր։

## Արվեստ
### Դորամաներ
* The Flower in Prison (MBC, 2016)
* Greatest One Sided Love / Անպատասխան սեր (Naver TV Cast, 2015)
* Doctor Stranger / Օտարերկրացի բժիշկը (SBS, 2014 թվական)
* Inspiring Generation / Զգացմունքների դարաշրջան (KBS2, 2014 թվական)
* Five Fingers / Հինգ մատեր (SBS , 2012)
* Bridal Mask / Հարսանեկան դիմակ (KBS2, 2012)
* My Daughter The Flower / Իմ աղջիկը ծաղիկ է (SBS, 2011)
* Daughters of Club Bilitis (KBS2, 2011)
* The Duo / Դուետ (MBC, 2011)
* It's Okay, daddy's Girl / Ամեն ինչ լավ է աղջիկս (SBS, 2010)

### Ֆիլմեր
* Operation Chromite (2016)
* Police Family (2015)
* The Language of Love (2014 թվական)
* White։ Curse of the Melody / Սպիտակը՝ անեծքի մեղեդին  (2011)

### TV շոուներ
* Invisible Man / Անտեսանելի մարդը (KBS2, 2015 թվականին, էպ.4)
* Running Man / Վազող մարդը (SBS 2012, 2014 թվականներ, էպ. 119, 198)

### Տեսահոլովակներ
* Jin Se Yeon & Cha Gil Young — «I Have No Problems» (2012)
* KCM — «Love Bear» (2010)

## Մրցանակներ
* 2014 3rd JAPAN Star Awards։ Popular Star Award (Doctor Stranger)
* 2012 KBS Drama Awards։ Best Couple Award with Joo Won (Bridal Mask)
* 2012 KBS Drama Awards։ Newcomer Actress Award (Bridal Mask)
* 2011 SBS Drama Awards։ New Star Awards (My Daughter The Flower)
* 2011 1st K-Drama Star Awards։ Excellence Award, Actress (My Daughter The Flower)

## Արտաքին հղումներ
* 

Կատեգորիա:Հարավկորեացի դերասանուհիներ
Կատեգորիա:Հարավկորեացի մոդելներ
Կատեգորիա:Հեռուստատեսային դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կոնստանտին Բատըգին

**Կոնստանտին Բատըգին** (, )՝ ռուսական ծագումով ամերիկացի աստղագետ, մոլորակագիտության դասախոս Կալիֆոռնիայի տեխնոլոգիական ինստիտուտում։ Արեգակնային համակարգում իններորդ մոլորակի առկայության մասին հիպոթեզի հեղինակն է (Մայքլ Բրաունի հետ)։ Ընդգրկված է Forbes ամսագրի 2015 թվականի 30 տարեկանից փոքր 30 գիտնականների ցուցակում։

## Կենսագրություն
Կոնստանտին Բատըգինը ծնվել է 1986 թվականին Մոսկվայում։ Նրա հայրը՝ Յուրի Բատըգինը ֆիզիկոս է, աշխատել է ՄԻՖԻ-ում, 1994 թվականի մայիսից՝ RIKEN-ում, Վակո (Ճապոնիա), ընտանիքը նրա հետ տեղափոխվել է Ճապոնիա։ Մայրը՝ Գալինա Բատըգինա։ Սովորել է ճապոնական տարրական դպրոցում, այնուհետև Ռուսաստանի դեսպանատանը կից դպրոցում։ 2000-ականների սկզբին նրա հայրն աշխատում էր SLAC ազգային արագացուցիչ լաբորատորիայում, այդ իսկ պատճառով ընտանիքը տեղափոխվում է ԱՄՆ։

2005 թվականի հուլիսից 2006 թվականի հունվարը ՆԱՍԱ-ի Էյմս հետազոտությունների կենտրոնում աշխատել է օգնական-հետազոտող։ 2006 թվականի մարտից 2008 թվականի սեպտեմբերը Լիկի աստղադիտարանում օգնական-հետազոտող էր։

2008 թվականին աստղոֆիզիկայի բակալավրի կոչում է ստանում Կալիֆոռնիայի համալսարանում։

2010 թվականին ավարտել է Կալիֆոռնիայի տեխնոլոգիական համալսարանը և սկսել է աշխատել Դեվիդ Սթիվենսոնի և Մայքլ Բրաունի հետ։ 2011 թվականի փետրվար-մարտ ամիսներին վեց շաբաթ անցեկացրել է Նիսի (Ֆրանսիա) Լազուր ափի աստղադիտարանում, աշխատելով Ալեքսանդրո Մորբիդելի հետ։

2012 թվականին դիսերտացիա է պաշտպանել Կալիֆոռնիայի տեխնոլոգիական համալսարանում։ 2012 թվականի հուլիս - նոյեմբեր ամիսներին աշխատել է Լազուրի ափի աստղադիտարանում, իսկ 2012 թվականի նոյեմբերից 2014 թվականի նոյեմբերն աշխատել է  Հարվարդ-Սմիտսոնովյան աստղոֆիզիկայի կենտրոնում։ 2014 թվականի հունիսին՝ Կալիֆոռնիայի տեխնոլոգիական համալսարանում՝ Assistant Professor։

2016 թվականի հունվարին Կոնստանտին Բատըգինը և Մայքլ Բրաունը ենթադրեցին Արեգակնային համակարգում 9-րդ մոլորակի գոյության մասին և 2016 թվականի հունվարի 20-ին ներկայացրեցին The Astronomical Journa-ի հոդվածում։

## Տես նաև
* Իններորդ մոլորակ

## Ծանոթագրություններ

## Արտաքին հղումներ
* Konstantin Batygin, Curriculum Vitae, Division of Geological & Planetary Sciences, California Institute of Technology. 

Կատեգորիա:Ամերիկացի աստղագետներ
Կատեգորիա:Ամերիկացի գիտնականներ
Կատեգորիա:Ռուս աստղագետներ
Կատեգորիա:Ռուս գիտնականներ
Սկոպիեի կենդանաբանական այգի

**Սկոպյեի կենդանաբանական այգի** (), կենդանաբանական այգի, որը գտնվում է Մակեդոնիայի Հանրապետության մայրաքաղաք Սկոպյեում։ 12 հեկտար տարածք զբաղեցնող այս կենդանաբանական այգում ցուցադրվում են շուրջ 85 տեսակի կենդանիներ։

## Պատմություն
Սյոպյեի կենդանաբանական այգին հիմնադրվել է 1926 թվականին՝ մակեդոնացի կենսաբան Սռանկո Կարամանի ղեկավարած հանձնաժողովի կողմից։ Բացման պահին կենդանաբանական այգին զբաղեցնում էր ընդամենը 4 հեկտար (9.9 ակր) տարածք, որտեղ ցուցադրվում էին ընդամենը մի քանի կենդանատեսակներ։

Ցուցադրվող կենդանատեսակները գազանանոցը ստացել էր նվեր՝ բացման կապակցությամբ։ 1965 թվականին Սկոպյեի ավագանին ընդունում է որոշում, որի համաձայն կենդանաբանական այգու տարածքը պետք է ընդարձակվեր՝ հասնելով ներկայիս սահմաններին։ Սակայն տարիների ընթացքում այգին հայտնվել է մի շարք քննադատների թիրախում։ Բնապահպանները կենդանաբանական այգու տնօրինությանը մեղադրում էին կենդանիներին ոչ պատշաճ կերպով խնամելու համար։

Բողոքի ալիքը մեծացավ այն ժամանակ, երբ գազանանոցի միակ փիղը 23 տարեկան հասակում սատկեց՝ նախքան Բելգրադի կենդանաբանական այգի տեղափոխվելը։ Դրան հաջորդեց այն, որ 2009 թվականին այստեղ սատկեց նաև Կոկո շիմպանզեն։

Սակայն 2008 թվականին քաղաքապետարանը կենդանաբանական այգուն հատկացրեց 42 միլիոն դենար՝ այգու բարեկարգման համար։ Նույն թվականին այն անդամակցեց Եվրոպայի կենդանաբանական այգիների և ակվարիումների միությանը։ Մինչ 2010 թվականը այգում կառուցվել են 18 նոր ցանկապատված տարածքներ։

## Տես նաև
* Զագրեբի կենդանաբանական այգի

## Ծանոթագրություններ

Կատեգորիա:Կենդանաբանական այգիներ
Կատեգորիա:Հյուսիսային Մակեդոնիայի կենդանաբանական այգիներ
Իոանե Շավթելի

**Իոանե Շավթելի** (, ), վրացի բանաստեղծ, ներբողագիր։

Համարվում է «Աբդուլմեսիանի» () պոեմի հեղինակը։ Վրաց բանասերներից ոմանք գտնում են, որ այն նվիրված է Թամար թագուհուն և նրա ամուսնուն՝ Դավիթ Սոսլանին։ Մյուսները՝ Թամար թագուհուն և Դավիթ IV Շինարարին։ Պոեմը գրվել է 1203-1207 թվականների միջև ընկած ժամանակահատվածում, Բասենի նշանավոր ճակատամարտում վրացական զորքերի հաղթանակի տպավորությամբ։ Բավական վերամբարձ ոճով գրված ներբող է։ Հեղինակն օգտագործել է չախրուխաուլի վանկաչափը։

«Աբդուլմեսիանին» աղճատված վիճակում մեզ է հասել 18-19-րդ դարերի գրչությամբ։

## Իոանե Շավթելին հայերեն
* Աբդուլմեսիանի (հատվածներ)։ Վրացական պոեզիա, Ե., Երևանի համալսարանի հրատ., 1983, էջ 11-13։ Թարգմ.՝ Վաղարշակ Նորենց։

## Ծանոթագրություններ

Կատեգորիա:Վրացի բանաստեղծներ
Ռոդնի Ջերքինս

**Ռոդնի «Darkchild» Ջերքինս** (, ), երգերի հեղինակ, երաժշտական պրոդյուսեր և երաժիշտ, «Գրեմմի»-ի մրցանակակիր։ Ջերքինսը դարձել է շատ հայտնի պրոդյուսեր, աշխատելով այնպիսի լեգենդների հետ, ինչպիսիք են`Մայքլ Ջեքսոնը, Ուիթնի Հյուսթոնը, Լայոնել Ռիչին և Spice Girls-ը։

2014 թվականի ապրիլի 4-ից ամուսնացած է Ջոյ Էնրիկեսի հետ։ Զույգը ունի չորս երեխա՝ տղաներ Ռոդնի Դեվիդ Ջերքինսը` կրտսեր (ծնվ. 28.05.2008) և Ռոյալ Դեվիդ Ջերքինս (ծնվ. 19 սեպտեմբերի, 2014) և աղջիկներ` Հեվենլի Ջոյ Ջերքինս (ծնվ. 17.11.2009), Հաննա Ջոյ Ջերքինս (ծնվ. 19.10.2012)։

## Մասնակցություն
### Աշխատանք սինգլների վրա

## Ծանոթագրություններ

Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի ռեփերներ
Ասակա (Ճապոնիա)

**Ասակա** ()՝ քաղաք Ճապոնիայում, որը գտնվում է Սայտամա պրեֆեկտուրայում։ Քաղաքի մակերեսը կազմում է 18,38 կմ², բնակչությունը՝ 133 023 մարդ (2014 թվական, օգոստոսի 1), բնակչության խտությունը՝ 7237,38 մարդ/կմ²։

## Աշխարհագրական դիրք
Քաղաքը գտնվում է Հոնսյու կղզու վրա, Սայտամա պրեֆեկտուրայում, Կանտո տարածաշրջան։ Սահմանակից է Սայտամա, Սիկի, Տոդա, Նիդզա, Վակո քաղաքներին։

## Բնակչություն
Քաղաքի բնակչությունը 2014 թվականի օգոստոսի 1-ի տվյալներով կազմում է 133 023 մարդ։

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:Ճապոնիայի բնակավայրեր
Կատեգորիա:Ճապոնիայի քաղաքներ
Վակո

**Վակո** ()՝ քաղաք Ճապոնիայում, գտնվում է Սայտամա պրեֆեկտուրայում։ Քաղաքի մակերեսը կազմում է 11,04 կմ², բնակչությունը՝ 82 542 մարդ (2014 թվական, օգոստոսի 1), բնակչության  խտությունը՝ 7476,63 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու վրա՝ Սայտամա պրեֆեկտուրա, Կանտո (տարածաշրջան)։ Սահմանակից է Ասակա և Տոդա քաղաքներինref>։

## Բնակչություն
Քաղաքի բնակչությունը 2014 թվականի օգոստոսի 1-ի տվյալներով կազմում է 82 542 մարդ։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ճապոնիայի քաղաքներ
Նյուրնբերգ ՖԱ

**Նյուրնգբերգ** (), գերմանական ֆուտբոլային ակումբ Նյուրնբերգից, Բավարիա։ Ակումբը ստեղծվել է 1900 թվականին և ներկայումս հանդես է գալիս Երկրորդ Բունդեսլիգայում։ Ստեղծումից հետո սկսել է հանդես գալ Հարավային Գերմանիայի առաջնությունում՝ հաղթելով առաջին տիտղոսը 1916 թվականին։ 1920 թվականին նրանք հաղթեցին իրենց առաջին Գերմանիայի առաջնությունը։ Մինչև Բունդեսլիգայի բացումը՝ 1963 թվականին Նյուրնբերգը հաղթեց ևս 11 տեղական մրցաշար, ներառյալ Օբերլիգա Հարավը՝ ստեղծված 1945 թվականին, և Գերմանիայի առաջնությունը ևս 7 անգամ։ Ակումբը հաղթել է Բունդեսլիգան 1 անգամ, իսկ Գերմանիայի գավաթը՝ 4 անգամ։

1963 թվականից ի վեր Նյուրնբերգն իր տնային խաղերն անցկացնում է Մաքս Մորլոկ մարզադաշտում։

Նյուրնբերգը դուրս է մնացել Բունդեսլիգայից ռեկորդային 8 անգամ՝ գերազանցելով Արմինիայի նախկին ռեկորդը։

## Վերջին մրցաշրջաների արդյունքներ
Ակումբի վերջին տարիների ելույթների արդյունքները ըստ մրցաշրջանների։

## Նվաճումներ

### Ազգային
* '''Գերմանիայի առաջնություն/Բունդեսլիգա'''
** **Հաղթող (9).** 1919–20, 1920–21, 1923–24, 1924–25, 1926–27, 1935–36, 1947–48, 1960–61, 1967–68
** *Երկրորդ տեղ (3).* 1934, 1937, 1961–62
* '''Բունդեսլիգա 2/Բունդեսլիգա 2 Հարավ'''
** **Հաղթող (4).** 1980, 1985, 2001, 2004
* **Սուդդեուտչե Մայստերշաֆտ**
** **Հաղթող (7).** 1916, 1918, 1920, 1921, 1924, 1927, 1929
* **Բավարիայի առաջնություն**
** **Հաղթող (1).** 1907
* **Օստկրայս Լիգա**
** **Հաղթող (2).** 1916, 1918
* **Կրայսլիգա Հյուսիսային Բայերն**
** **Հաղթող (2).** 1920, 1921
* **Բեզիրկսլիգա Բայերն**
** **Հաղթող (3).** 1924, 1925, 1927
* **Բեզիրկսլիգա Հյուսիսային Բայերն**
** **Հաղթող (3).** 1929, 1932, 1933
* **Գաուլիգա Բայերն**
** **Հաղթող (5).** 1934, 1936, 1937, 1938, 1940
* **Գաուլիգա Բայերն (հյուսիսային դիվիզիոն)**
** **Հաղթող (2).** 1943, 1944
* **Օբերլիգա Հարավ**
** **Հաղթող (6).** 1947, 1948, 1951, 1957, 1961, 1962
* **Ռեգիոնալլիգա Հարավ (II)**
** **Հաղթող (1).** 1971
* **[[Ֆուտբոլի Գերմանիայի գավաթ|Գերմանիայի գավաթ]]**
** **Հաղթող (4).** 1935, 1939, 1962, 2007
** *Երկրորդ տեղ (2).* 1940, 1982
* **Հարավային Գերմանիայի գավաթ**
** **Հաղթող (2).** 1919, 1924

### Միջազգային
* **[[ՈՒԵՖԱ Չեմպիոնների Լիգա|Եվրոպական գավաթ/ՈՒԵՖԱ Չեմպիոնների Լիգա]]**
** *Քառորդ եզրափակիչ (1).* 1961–62
* **[[ՈՒԵՖԱ Գավաթակիրների գավաթ]]**
** *Կիսաեզրափակիչ (1).* 1962–63
* **[[ՈՒԵՖԱ Ինտերտոտո գավաթ|Ինտերտոտո գավաթ]]**
** **Խմբի հաղթող (1).** 1968

## Ներկա կազմ
*2017 թվականի օգոստոսի 31-ի դրությամբ*

 (վարձավճարով Ֆրայբուրգից)

 (վարձավճարով Շտուտգարտից)

## Արտաքին հղումներ
* Նյուրնբերգի պաշտոնական կայքը
* Նյուրնբերգի պաշտոնական Ֆեյսբուքի էջը
* Նյուրնբերգի պաշտոնական Տվիտերի էջը
* Նյուրնբերգի մասին նորություններ GOAL.com-ում
* Նյուրնբերգը transfermarkt-ում
* Նյուրնբերգը futbol24.com-ում
* Նյուրնբերգը soccerway.com կայքում
* Նյուրնբերգը Բունդեսլիգայի պաշտոնական կայքում 

Կատեգորիա:Գերմանական ֆուտբոլային ակումբներ
Մյունխեն 1860

**Մյունխեն 1860** (), գերմանական ֆուտբոլային ակումբ Մյունխենից։ Հանդես է գալիս Երկրորդ Բունդեսլիգայում՝ 2003-2004 մրցաշրջանում Բունդեսլիգայից դուրս մնալուց հետո։ Մյունխեն 1860-ը Բունդեսլիգայի հիմնադիր ակումբներից է։ Հաղթել է Արևմտյան Գերմանիայի առաջնությունը 1963 թվականին, 20 մրցաշրջան հանդես է եկել Գերմանիայի բարձրագույն դիվիզիոնում՝ Բունդեսլիգայում։

## Վերջին մրցաշրջանների արդյունքներ
Ակումբի վերջին տարիների ելույթների արդյունքները ըստ մրցաշրջանների։

## Նվաճումներ

### Ազգային
* **[[Բունդեսլիգա]]**
** **Հաղթող (1).** 1965–66
** *Երկրորդ տեղ (2).* 1931, 1966–67
* **Օբերլիգա Հարավ (I)**
** **Հաղթող (1).** 1962–63
* **Գաուլիգա Բայերն** **(I)**
** **Հաղթող (2).** 1940–41, 1942–43
* **Բունդեսլիգա 2 Հարավ** **(II)**
** **Հաղթող (1).** 1979
** *Երկրորդ տեղ (1).* 1977
* **Օբերլիգա 2 Հարավ** **(II)**
** **Հաղթող (2).** 1955, 1957
* **Բայերնլիգա (III)**
** **Հաղթող (3).** 1984, 1990–91, 1993
** *Երկրորդ տեղ (2).* 1986, 1990
* **[[Ֆուտբոլի Գերմանիայի գավաթ|Գերմանիայի գավաթ]]**
** **Հաղթող (3).** 1942, 1963–64

### Միջազգային
* **[[ՈՒԵՖԱ Գավաթակիրների գավաթ]]**
** *Երկրորդ տեղ (1).* 1964–65
* **[[Ալպերի գավաթ]]**
** *Երկրորդ տեղ (1).* 1967

## Արտաքին հղումներ
* Մյունխեն 1860-ի պաշտոնական կայքը
* Մյունխեն 1860-ը bundesliga.com-ում 
* Մյունխեն 1860-ը transfermarkt-ում
* Մյունխեն 1860-ը SPORTS.ru կայքում
* Մյունխեն 1860-ը futbol24-ում
* Մյունխեն 1860-ը soccerway-ում

Կատեգորիա:Գերմանական ֆուտբոլային ակումբներ
Ֆրայբուրգ ՖԱ

**Ֆրայբուրգ** (), գերմանական ֆուտբոլային ակումբ Ֆրայբուրգ իմ Բրայսգաուից, Բադեն-Վյուրթեմբերգ։ Ակումբը ստեղծվել է 1904 թվականին և ներկայումս հանդես է գալիս Բունդեսլիգայում։ 2015-2016 մրցաշրջանում հաղթել է Երկրորդ Բունդեսլիգան և տեղափոխվել Բունդեսլիգա։

1954 թվականից Ֆրայբուրգի մարզադաշտն է Շվարցվալդ Շտադիոնը։ Ֆոլկեր Ֆինկեն, ով Ֆրայբուրգի գլխավոր մարզիչն էր 1991-ից 2007 թվականներին, համարվում է գերմանական պրոֆեսիոնալ ֆուտբոլի պատմության ամենաերկար՝ մի թիմում մնացած մարզիչը։ Յոախիմ Լյովը՝ Գերմանիայի ազգային հավաքականի ներկայիս մարզիչը, Ֆրայբուրգի պատմության լավագույն ռմբարկուն է՝ 81 գոլով 252 խաղում։
## Հայտնի մարզիչներ
* Ֆոլկեր Ֆինկե (1991—2007)
## Հայտնի խաղացողներ
* Անդրեաս Իբերտսբերգեր
* Սեբաստիան Կել
* Յոախիմ Լյով 
* Ալեքսանդր Իաշվիլի
* Լևան Կոբիաշվիլի
* Օտար Խիզանեյշվիլի
* Վլադիմիր Բուտ
* Ալեքսանդր Բորոդյուկ
* Վիտալի Ռոդինով
* Անտոն Պուտիլո
* Յուսսեֆ Մոխամադ

## Մրցաշրջանների վիճակագրություն

## Ներկա կազմ
*2017 թվականի օգոստոսի 31-ի դրությամբ*

 
 (վարձավճարով Ռեալ Մադրիդից)
 
 

 (վարձավճարով Լիվերպուլից)

 

 

 13px|Ավագ
 

 (վարձավճարով Լեսթերից)

## Նվաճումներ
* **[[Երկրորդ Բունդեսլիգա|Բունդեսլիգա 2]]**
** **Հաղթող (4).** 1992–93, 2002–03, 2008–09, 2015–16
* **Օբերլիգա Բադեն-Վյուրթեմբերգ**
** **Հաղթող (1).** 1998
* **Ամատեուրլիգա Հարավային Բադեն**
** **Հաղթող (3).** 1965, 1968, 1978
* **Վերբանդսլիգա Հարավային Բադեն**
** **Հաղթող (1).** 1998
* **Հարավային Բադենի գավաթ**
** **Հաղթող (3).** 1975, 1978, 2001
** *Երկրորդ տեղ (1).* 2005

## Արտաքին հղումներ
* Պաշտոնական կայքը
* Ֆրայբուրգի մասին
* Գերմանական առաջնությունների արխիվը
* Ֆրայբուրգը transfermarkt-ում
* Ֆրայբուրգը Բունդեսլիգայի կայքում 
* Ֆրայբուրգը ESPN.com-ում
* Ֆրայբուրգը futbol24-ում
* Ֆրայբուրգը WhoScored.com կայքում
* Ֆրայբուրգի վիճկագրությունը soccerway.com-ում
* Ֆրայբուրգի տվյալները soccerbase-ում

Կատեգորիա:Գերմանական ֆուտբոլային ակումբներ
Էսպերանտո ֆիլմեր

thumb|300px|«Տագնապներ» ()՝ առաջին էսպերանտո ֆիլմը
**Էսպերանտո ֆիլմեր**, ֆիլմեր, որոնք նկարահանվել են էսպերանտո լեզվով։ Էսպերանտո լեզվով կան բավականին շատ կարճամետրաժ ֆիլմեր, սակայն լիամետրաժ ֆիլմերն ընդամենը չորսն են։ Բացի այդ՝ մի շարք հայտնի ֆիլմերում էսպերանտոն օգտագործվում է մի քանի երկխոսություններում։

2011 թվականին Սան Պաուլոյում անցկացվեց էսպերանտոյի առաջին կինոփառատոնը։

## Լիամետրաժ էսպերանտո ֆիլմեր
Առաջին լիամետրաժ էսպերանտո ֆիլմը նկարահանել է *Atelier Mahé* ընկերությունը 1964 թվականին Ֆրանսիայում և կոչվում էր «Տագնապներ» ()։ Դրա տևողությունը մոտ մեկ ժամ էր։ Սյուժեում առկա էր սպանություն։

Երկրորդ լիամետրաժ էսպերանտո ֆիլմը «Ինկուբն» էր ()՝ փոքր բյուջեով սև-սպիտակ սարսափ ֆիլմ։ Այն նկարահանվել է 1965 թվականին ԱՄՆ-ում։ Ֆիլմի ռեժիսորը և գլխավոր դերակատարը հայտնի կանադացի դերասան Ուիլյամ Շետներն է։ Էսպերանտիստները գնահատում են ֆիլմի գեղարվեստական արժեքը, սակայն դերասանների արտասանության մեջ նշում են մի շարք սխալներ։

Մյուս երկու լիամետրաժ ֆիլմերը նկարահանվել են արդեն 21-րդ դարում.
* «Գերդան անհետացե՜լ է» ()՝ 2006 թվականի դետեկտիվ ֆիլմ, որի հիմքում Կլոդ Պիրոնի համանուն գիրքն է։
* «Հայր» ()՝ 2007 թվականի դրամա ֆիլմ, որի հիմքում 1907 թվականի ճապոնական ստեղծագործություն է։

Երկու ֆիլմերն էլ նկարահանել է բրազիլական *Imagu-Filmo* կինոընկերությունը։

## Վավերագրական ֆիլմեր

Էսպերանտոյի մասին կան մի շարք փաստագրական ֆիլմեր և կինոժամանակագրություններ.

## Ծանոթագրություններ

## Արտաքին հղումներ
*  Էսպերանտոն և կինոն
*  Էսպերանտո ֆիլմերի ցանկ
*  ''Senmova''՝ 2010 թվականի կարճամետրաժ էսպերանտո ֆիլմ
* Ĉapeloj՝ առաջին անիմացիոն էսպերանտո ֆիլմը
* Գերմանական կինոփառատոն 2013՝ նվիրված էսպերանտոյի 125-ամյակին

Կատեգորիա:Էսպերանտո
Կատեգորիա:Էսպերանտո ֆիլմեր
Աբակելիա

**Աբակելիա** (), վրացական ազգանուն։

## Ազգանունը կրողներ
* Թամար Աբակելիա (1905-1953), վրացի քանդակագործ, նկարչուհի։
* Իգա Աբակելիա (1939-2016), վրացի երաժիշտ, նկարիչ։
* Իոսեբ Աբակելիա (1882-1938), վրացի բժիշկ։
* Նինո Աբակելիա (ծ. 1950), վրացի ազգագրագետ։
* Վաժա Աբակելիա (ծ. 1948), վրացի իրավաբան, քաղաքական գործիչ։

Կատեգորիա:Վրացական ազգանուններ
Կատեգորիա:Ազգանուններ այբբենական կարգով
Գոչա Աբաշիձե

**Գոչա Աբաշիձե** (, ), վրացի դերասան։

Ծնվել է Սաչխերեի շրջանի Չալա գյուղում։ Նրանց ընտանիքը տեղափոխվել է Թբիլիսի, որտեղ Գոչան սովորել է Թբիլիսիի № 62 միջնակարգ դպրոցում։ 1956-1958 թվականներին սովորել է Շոթա Ռուսթավելու անվան Թբիլիսիի թատերական ինստիտուտում։ 1953-1961 թվականներին եղել է «Վրացֆիլմի» դերասաններից։

Մահացել է 24 տարեկան հասակում Թբիլիսիում։

## Դերերը
* «Նրանք իջնում են լեռներից» (1955) - Դաթո
* «Մեր բակը» (1956) - Վաժա
* «Փուշ» (1956)
* «Կախարդական եղեգ» (1956)
* «Մայա Ծկղնեթելի» (1959) - Մանուչար
* «Որտե՞ղ է քո երջանկությունը, Մզիյա» (1959)
* «Մուրացկանի պատմությունը» (1961) - Գաբրո

## Ծանոթագրություններ

Կատեգորիա:Վրացի կինոդերասաններ
Աբաշիձե

**Աբաշիձե** (), վրացական ազգանուն։

## Ազգանունը կրողներ
* Անա Աբաշիձե (ծնվ. 1986), իրավաբան, քաղաքացիական իրավունքների ակտիվիստ։
* Անդրիա Աբաշիձե (1914-1992), վրացի ճարտարագետ։
* Անդրո Աբաշիձե (1907-1976), վրացի բժիշկ։
* Աննա Աբաշիձե (1730-1749), վրացի արքայադուստր։
* Ասլան Աբաշիձե (ծնվ. 1938), պետական, քաղաքական գործիչ։
* Ասլան Աբաշիձե (1877-1924), ռազմական գործիչ։
* Ավթանդիլ Աբաշիձե (ծնվ. 1959), վրացի փատաբան։
* Բիճիկո Աբաշիձե (1906-1986), երգիչ։
* Գիորգի Աբաշիձե (1909-19??), բժիշկ։
* Գոչա Աբաշիձե (1937-1961), դերասան։
* Գրիգոլ Աբաշիձե (1914-1994), բանաստեղծ, արձակագիր։
* Գրիգոլ Աբաշիձե (1866-1903), բանաստեղծ։
* Դավիթ Աբաշիձե (1924-1990), կինոյի և թատրոնի դերասան, կինոռեժիսոր։
* Դավիթ Աբաշիձե (ծնվ. 1960), տնտեսագետ։
* Դավիթ Աբաշիձե (17??-1821), ազնվական, քաղաքական գործիչ։
* Դևի Աբաշիձե (1924-2005), կինոռեժիսոր։
* Դիմիտրի Աբաշիձե (1893-1975), ռեժիսոր, սցենարիստ։
* Դիմիտրի Աբաշիձե (1856-19??), ռազմական գործիչ։
* Դիուլա Աբաշիձե (ծնվ. 1941), ռազմական գործիչ։
* Դոդո Աբաշիձե (1924-1990), դերասան։
* Եկատերինե Աբաշիձե (1808-1885), ազնվական։
* Զազա Աբաշիձե (ծնվ. 1957), պատմաբան։
* Զուրաբ Աբաշիձե (ծնվ. 1951), քաղաքագետ։
* Զուրաբ Աբաշիձե (ծնվ. 1973), պետական, քաղաքական գործիչ, իրավաբան։
* Թամար Աբաշիձե (1892-1960), վրաց դերասանուհի։
* Թեյմուրազ Աբաշիձե (ծնվ. 1937), ռեժիսոր։
* Իլիկո Աբաշիձե (1882-1953), երաժիշտ, մանկավարժ։
* Իվանե Աբաշիձե (18-րդ դար), ազնվական, ռազմական գործիչ։
* Իվանե Աբաշիձե (17??-1822), ազնվական, ռազմական գործիչ։
* Իրակլի Աբաշիձե (1909-1992), բանաստեղծ։
* Լադո Աբաշիձե (1849-1917), բանաստեղծ, մշակույթի գործիչ։
* Լևան Աբաշիձե (16??-1757), ազնվական, ռազմական գործիչ։
* Լևան Աբաշիձե (1963-1992), դերասան։
* Լեյլա Աբաշիձե (1929-2018), դերասանուհի։
* Լերի Աբաշիձե (1935-1994), դերասան։
* Կիտա Աբաշիձե (1870-1917), գրական քննադատ, գրականագետ, հրապարակախոս, հասարակական-քաղաքական գործիչ։
* Մարինա Աբաշիձե (ծնվ. 1929), բժիշկ։
* Մեմեդ Աբաշիձե (1873-1937), գրող, հրապարակախոս։
* Մերաբ Աբաշիձե (1950-2000), բժիշկ, գրող։
* Մուրթազ Աբաշիձե (1927-2004), նկարիչ։
* Նիկոլոզ Աբաշիձե (1910-1980), ճարտարապետ։
* Նիկոլոզ Աբաշիձե (1897-1965), բժիշկ։
* Նինո Աբաշիձե (1910-1997), արձակագիր։
* Նինո Աբաշիձե (ծնվ. 1968), բժիշկ։
* Յասոն Աբաշիձե (1904-1990), գյուղատնտես։
* Ռոստոմ Աբաշիձե (ծնվ. 1935), ըմբիշ։
* Ռուսուդան Աբաշիձե (ծնվ. 1945), բժիշկ։
* Ռուսուդան Աբաշիձե (ծնվ. 1948), պարուհի, մանկավարժ։
* Սամսոն Աբաշիձե (1835-1894), գրական քննադատ, հրապարակախոս։
* Սիմոն Աբաշիձե (1884-1955), բժիշկ։
* Վախթանգ Աբաշիձե (ծնվ. 1941), տնտեսագետ, քաղաքական գործիչ։
* Վախթանգ Աբաշիձե (ծնվ. 1960), լրագրող։
* Վախթանգ Աբաշիձե (1897-1937), ռեժիսոր։
* Վախուշտի Աբաշիձե (16??-1746), ազնվական։
* Վլադիմիր Աբաշիձ (ծնվ. 1921), բժիշկ։
* Վանիկո Աբաշիձե (1896-1937), դերասան։
* Վասիլ Աբաշիձե (ծնվ. 1935), պարող, մանկավարժ։
* Վասո Աբաշիձե (1854-1926), դերասան, դրամատուրգ, թարգմանիչ։
* Վիսարիոն Աբաշիձե (ծնվ. 1981), պետական գործիչ, իրավաբան։
* Տասո Աբաշիձե (1881-1958), դերասանուհի։
* Քաիխոսրո Աբաշիձե (17??-1810), ազնվական, ռազմական գործիչ։
* Քաիխոսրո Աբաշիձե (17??-1805), ազնվական, ռազմական գործիչ։

## Ծանոթագրություններ

Կատեգորիա:Վրացական ազգանուններ
Կատեգորիա:Ազգանուններ այբբենական կարգով
Կատեգորիա:Ձե վերջածանցով ազգանուններ
Hello Kitty

մինի|Hello Kitty պատկերով կիթառ
**Hello Kitty** ()`ճապոնական փոփ մշակույթի կերպար է, պատկերվում է որպես սպիտակ կատվի  ցեղատեսակի ճապոնական բոբթեյլի մարդակերպ՝ գլխին կարմիր ժապավեն։ Լրիվ անվանումը Kitty White:

Հորինվել է Sanrio (դիզայներ Յուկո Շիմիձու) ընկերության կողմից՝ 1974 թվականին և դարձել է ինքնատիպ մեմո։ Hello Kitty ապրանքանիշը, որը գրանցվել է 1976 թվականին, շատ ապրանքների համար օգտագործվում է որպես բրենդ, դարձել է նույնանուն անիմե սերիալի գլխավոր հերոսը։ Hello Kitty խաղալիքները հայտնի են Ճապոնիայում և ամբողջ աշխարհում։

## Պատմություն
Kitty  կատվիկը հորինել է ճապոնական  Sanrio խաղալիքների ընկերության սեփականատեր Սինատարո Ցուդզի 1974 թվականին։ Մի օր, նա որոշել է հնարել նոր կերպար, որը բոլորը կհավանեն։ Երկար աշխատանքի արդյունքում  հայտնվել է իդեալական հերոս։ Այսօր  «Hello Kitty» բրենդը տարեկան բերում է ավելի քան մեկ միլիարդ դոլար եկամուտ։

Ինչ վերաբերում է  կատվիկի անվանը սկզբում կասկածներ ուներ։ Նրա ստեղծողը  տատանվում էր «Hello Kitty» և «Kitty White» տարբերակների միջև։ Սակայն վերջին տարբերակը ի վերջո մերժեց։

Առաջին արտադրանքը, որը մեծ ճանաչում ձեռք բերեց սպառողների շրջանում Kitty պատկերով դրամապանակ էր։ Մինչ այդ թողարկվել են բացիկներ և այլ նմանատիպ իրեր այս պատկերով, բայց նրանք  նման հաջողություն չունեցան։

Kitty- ի ժողովրդականությունը անշեղորեն աճել է, սակայն ութսունականների վերջին հասավ  մաքսիմալ կետի և վաճառքը սկսեց աստիճանաբար ընկնել։  Գնորդներին դուր չէր գալիս այն փաստը, որ Kitty միշտ նույնն է և կարծես կենդանի չէ։ Նա  պատկերվում էր մեկ դիրքում՝  դունչը նայում է դիտողներին, իսկ մարմինը, պտտված է մի կողմի վրա, կրում էր կապույտ կոմբինիզոն։ Այդ ժամանակ  «Sanrio» ընկերության դիզայներ Յուկո Յամագուտին որոշել է փոխել շատերին  ձանձրացնող կերպարը։ Այսպիսով հեռացրել է սև ուրվագիծը, իսկ Kitty հայտնվում է տարբեր հագուստներով և  ափերում տարբեր իրեր։

Ավելի ուշ որոշվել է ընդլայնել ապրանքանիշի ազդեցության  տարածքը։ 1987 թվականին  ստեղծվել է սպիտակ կատուների մի շարք պատկերներ, որոնք համապատասխանում են մեծահասակ գնորդների նախասիրություններին։

Kitty ունեցել է նաև ընտանիք՝ հայր, մայր, տատ, պապ և քույր Միմի, որը ժապավեն ունի աջ ականջի վրա, որպեսզի չշփոթեն  Kitty-ի հետ։ Բացի այդ նա ընտանի կենդանիներ ունի՝  Charmmy Kitty կատվիկը, տնային խոզուկ (դա  խոզ է, ոչ թե ծովախոզուկ) Shabliu և գերմանամուկ Sugar։ Սովորաբար բոլոր տեսակի պատմությունների մեջ Kitty-ն հայտնվում է Միմիի հետ։ Kitty ունի նաև շատ ընկերներ, ոչխար Fifi, ճագար  My Melody-ը և այլն։

Այժմ  թողարկվում է մի մեծ շարք տարբեր ապրանքներ  Kitty-ի հետ։

## Կամեո
* Hello Cthulhu — հայտնի վեբ-մուլտֆիլմ Կտուլխի և այլ կերպարներ Լավկրաֆտ, Գովարդ Ֆիլիպս երբ աշխարհում Hello Kitty.
* Hello Teddy —անունը, միջազգային ցուցահանդեսի փափուկ խաղալիքի.

## Ծանոթագրություններ

## Արտաքին հղումներ
* Պաշտոնական կայք Sanrio  Hello Kitty-ի էջը

Կատեգորիա:Խաղալիքներ
Կատեգորիա:Հորինված կատուներ
Լազուր ափի աստղադիտարան

**Լազուր ափի աստղադիտարան** ()՝ ստեղծվել է 1988 թվականին, երկու աստղադիտարանների միաձուլման արդյունքում.
* Նիցայի աստղադիտարան
* CERGA՝ հետազոտական կենտրոն գեոդինամիկայի և աստղաչափության բնագավառներում ()։

## Գիտական գործունեություն
Աստղադիտարանի գիտական գործունեությունը կարելի է բաժանել չորս ուղղությունների.
* ՝ համագործակցելով VIRGO-ի հետ զբաղվում է տիեզերական ձգողականության ալիքների բացահայտմամբ։
* ՝ խառը խումբ, որը բաժանված է հինգ թիմերի հետևյալ ուղղություններով՝ աստղային ֆիզիկա, մոլորակագիտություն, տիեզերաբանություն և տվյալլների վերլուծություն, հեղուկներ և պլազմա, մրրկայնություն և տիեզերաբանություն։
* Լաբորատորիա ՝ զբաղվում է աստղադիտարանների գործիքներով և աստղագիտական հետազոտությամբ կիրառելով VLTI։
* ՝ երկրի գիտությունների ուսումնասիրում։
Ներկայումս աստղադիտարանը ղեկավարում է Ժակ Կոլին ()

## Ծանոթագրություններ

## Արտաքին հղումներ
* Աստղադիտարանի պաշտոնական կայքը 
* Лазерные наблюдения обсерватории
* Лазерные наблюдения обсерватории 2

Կատեգորիա:Աստղադիտարաններ Ֆրանսիայում
Հանգման խնդիր

**Հանգման խնդիր**
Նախադասության երկրորդական անդամ բայական անդամի լրացում, անուղղակի խնդիր։
Հանգման անուղղակի խնդիրը ցույց է տալիս այն առարկան, որին հանգում է գործողությունը։

## Հանգման անուղղակի խնդրի արտահայտությունը
Հանգման խնդիրը պատասխանում է ու՞մ, ինչի՞/ն/, ու՞մ վրա, ու՞մ դեմ, ինչի՞ դեմ, ընդդեմ ու՞մ, ընդդեմ ինչի՞, ու՞մ հանդեպ, ինչի՞ հանդեպ, ու՞մ հետ հարցերին։
Արտահայտվում է ՝
*սեռական- տրական հոլովով՝ Մենք պատրաստ ենք *հարցերին*։
*սեռական- տրական հոլովով և մի շարք կապերով/ընդդեմ, հանդեպ, հետ , վրա/․ Ես *քեզ հետ* համամիտ եմ։ Դու անհոգ հենվեցիր *ինձ վրա*։
*վրա, հետ կապերով և ստացական հոդով՝ *Հետդ* չեմ խոսում։
## Այլ կիրառություններ
Հանգման խնդիրը լրացնում է չեզոք սեռի բայերին, մի շարք բաղադրյալ ստորոգյալների, երբեմն զգացական  ձայնարկությունների/ ամո՜թ, վա՜յ, թու՜/, որոշ վերաբերականների/ երանի՜, ափսո՜ս, ավա՜ղ/․ Երանի՜*հոգով հարուստներին*։

## Ծանոթագրություններ

## Աղբյուրներ
*Ս. Աբրահամյան, Ժամանակակից հայերենի քերականություն, Երևան, 1975, էջ 298-299։

Կատեգորիա:Անուղղակի խնդիրներ
Վերաբերության խնդիր

**Վերաբերության խնդիր**, բայական անդամի լրացում, նախադասության երկրորդական անդամ, անուղղակի խնդիր։
Վերաբերության խնդիրը ցույց է տալիս այն առարկան , որի մասին խոսվում կամ մտածվում է։Վերաբերության խնդիրը ցույց է տալիս այն առարկան,որի վերաբերմամբ կատարվում է գործողությունը։

## Արտահայտությունը
Պատասխանում է ու՞մ մասին, ինչի՞ մասին, ու՞մ  վերաբերյալ, ինչի՞ շուրջ, ու՞մ հասցեին, ումի՞ց, ինչի՞ն հարցերին։ Նախադասության մեջ արտահայտվում է ՝
*բացառական հոլովով․ Մենք խոսեցինք ամեն ինչից, բացի *ամենակարևորից*՝ մեր գործից։
*սեռական- տրական հոլովով և *մասին, վերաբերյալ, հասցեին, շուրջ* կապերով․ Ես կմտածեմ քո *ասածի մասին*։Որոշ *հարցերի շուրջ* բանավեճ ծավալվեց։
*Ծանոթություն* Վերաբերության խնդիրը բացառական հոլովով այլ անդամներից տարբերելու համար պետք է փոխարկել մասին կապով արտահայտված տարբերակի․ Նրանք բամբասում էին *մեզնից*→Նրանք բամբասում էին *մեր մասին*։

## Ծանոթագրություններ

Կատեգորիա:Անուղղակի խնդիրներ
GoPro

**GoPro** ապրանքանիշ (մինչև 2014 թվականի փետրվարը Woodman Labs inc Սան Մատեո, Կալիֆոռնիա)։ GoPro նշանի տակ արտադրվում են սպորտային տեսախցիկներ և աքսեսուառներ դրանց համար, նախատեսված ակտիվ սպորտի և հանգստի համար։

Լայն տարածում ունեն պրոֆեսիոնալների շրջանում։ Կարող է տեղադրվել կենդանիների վրա նրանց կյանքը ուսումնասիրելու համար։ Որպես կանոն տեսախցիկը ամրացնում են գլխին, բայց աքսեսուարների միջոցով այն կարելի է ամրացնել մարմնի ցանկացած հատվածին։

## GoPro HERO տեսախցիկները
Ներկայումս վաճառվում է երեք տեսակի տեսախցիկ առանց տեսափնտրիչի։ Տեսախցիկի առջևի հատվածում կա մոնոխռոմային, հեղուկբյուրեղային էկրան, որը տեղեկացնում է տեսանկարահանման ձևաչափի մասին տեսախցիկը վաճառվում է թափանցիկ HD տուփում, որը կարող է դիմանալ հարվածների և մինչև 30 մ ընկղմման Տեսախցիկի չափսերը առանց տուփի 42x60x30 մմ (HERO2)։

## GoPro HERO 3
2012 թվականի նոյեմբերին թողարկվել է «HERO3» տեսախցիկների մոդելը։ Այդ մոդելը վաճառվում է երեք տարբերակով. White, Silver և Black։ Բոլոր տարբերակներում օգտագործվում են wi-fi, մոդուլներ և micro-SD քարտեր և լավացված է ձայնի որակը HERO2-ի համեմատ։Տեսախցիկների ամենաթանկ տարբերակը` Black կարող է նկարահանել վիդեո 4K 15 կադր/վայրկյան ձևաչափով և լուսանկարել 12 MP 30 կադր/վայրկյան արագությամբ։ Silver-ը պահպանել է նախկինի`HD HERO2 բոլոր ֆունկցիաները, բայց դարձել է ավելի փոքր ու թեթև։ White սկզբնական տարբերակում լուսանկարների ձևաչափը իջեցվել է մինչև 5MP և արագությունը մինչև 30 կադր վայրկյան, ինչպես ավելի հին` HERO HD տարբերակում։ Ամենաթանկ մոդելի գինը կազմում է 500 եվրո. G HERO 3+։

2013 թվականին GoPro-ներկայացրել է նոր մոդել HERO3+, հասանելի Black Edition և Silver Edition տարբերակներում։ Black Edition տարբերակը (արժեքը $399.99) ունի նկարահանման վիդեո ռեժիմներ 1440p48, 1080p60, 960p100 և 720p120, նաև 4Kp15 և 2.7Kp30 և կարող է լուսանկարել 12-մեգափիքսելանոց լուսանկարներ մինչև 30 կադր/վայրկյան։ Black Edition-ը նույնպես ներառում է ղեկավարում Wi-Fi-ի միջոցով։ Silver Edition (արժեքը $299) ունի վիդեոռեժիմներ 1080p60 և 720p120 և կարող է լուսանկարել 10-մեգափիքսելանոց լուսանկարներ։

## GoPro HERO 4 Session
Նոր տեսախցիկը ունի նույն աքսեսուառները ինչ որ նախկին մոդելները։ Վաճառքը սկսվել է հունիսի 12-ին 399,99 դոլար սկզբնական գնով և երկու տարբերակով սովորական և սյոռֆեռների համար։
HERO4 Session։
*	Լուսանկարների ձևաչափը — 8 մեգապիքսել, վիդեո — 720p100, 1080p60 և 1440p30։
*	2 խոսափող։
*	չարսեր 42 × 59 × 29 մմ։
*	քաշը 74 գրամ։

Gopro 5 Karma drone (29720840082).jpg|GoPro drone Karma
Cyclisme & GoPro - GoPro Hero 4 (02).JPG|GoPro Hero 4 Silver Edition

Gopro Karma drone hero 5 (29720865912).jpg|GoPro drone Karma


## Ծանոթագրություններ

## Արտաքին հղումներ
* gopro.com
* 
* Создатель камеры GoPro Николас Вудман на «ForbesTV»
* Обзор GoPro HERO4 Session  HI-TECH MAIL.RU կայքում։

Կատեգորիա:ԱՄՆ-ի լուսանկարչական ընկերություններ
Կատեգորիա:ՆԱՍԴԱՔ-ում ցուցակված ընկերություններ
Ռոստոմ Աբաշիձե

**Ռոստոմ Աբաշիձե** (, ), վրացի խորհրդային հունահռոմեկան ոճի ըմբիշ։ Աշխարհի եռակի, ԽՍՀՄ եռակի չեմպիոն։ ԽՍՀՄ սպորտի վաստակավոր վարպետ (1962)։

## Կենսագրություն
Ծնվել է 1935 թվականի փետրվարի 23-ին Բաթում քաղաքում։

## Մարզական գործունեություն
Մարզիչներ Ակակի Մամինոշվիլիի և Գեորգի Ռոսթիաշվիլիի ղեկավարությամբ 1950 թվականից սկսում է զբաղվել դասական ոճի ըմբշամարտով։ Մինչ այդ զբաղվել է լողով և ֆուտբոլով։ Հանդես է եկել կիսածանր քաշային կարգում (մինչև 97 կգ)։ 1954 թվականին լրացրել է ԽՍՀՄ սպորտի վարպետի նորման։ 1954-1963 թվականներին մասնակցել է ԽՍՀՄ առաջնություններին՝ 1957, 1960, 1962 թվականներին դառնալով չեմպիոն, իսկ 1956 և 1958 թվականներին արժանացել է բրոնզե պարգևի։ 1956 թվականին ընդգրկվել է ԽՍՀՄ հավաքականի կազմում։ 1958, 1962 և 1963 թվականներին դարձել է աշխարհի չեմպիոն։ Մասնակցել է 1964 թվականի Տոկիոյում անցկացված օլիմպիադային, սակայն, հիվանդությունից հետո չկարողանալով լիարժեք մարզական վիճակ ձեռք բերել, զբաղեցրել է ընդամենը 5-րդ տեղը։

Օլիպիադայից հետո անցել է մարզչական աշխատանքի։ Եղել է Վրացական ԽՍՀ հունահռոմեական ըմբշամարտի հավաքականի մարզիչը։ Նրա ղեկավարությամբ հավաքականը լուրջ հաջողությունների է հասել։

Գերազանցությամբ ավարտել է Վրաստանի պետական պոլիտեխնիկական ինստիտուտի շինարարական բաժինը, ապա՝ ասպիրանտուրան։

Շինարարական և գյուղատնտեսության ջրամատակարարման ոլորտներում զբաղեցրել է ղեկավար պաշտոններ։
 
## Ծանոթագրություններ

Կատեգորիա:Վրացի ըմբշամարտիկներ
Կատեգորիա:ԽՍՀՄ սպորտի վարպետներ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:ԽՍՀՄ սպորտի վաստակավոր վարպետներ
Սյուկո

[thumb|220px|[Կակուտե]]
thumb|Տեկո կագի
thumb|Ասիկո
thumb|Ասիկո
**Սյուկո** (կակուտե) — եղել է նինջաների զենք, որն ամրացվել է ինչպես ձեռքին (սյուկո), այնպես էլ ոտքին (ասիկո)։ Այն ունի փշերի և ճանկերի ձև։

Այս զենքն օգտագործվել է տարբեր եղանակներով՝ հակառակորդի ձեռքից թրի վերցնումից մինչև ուղղահայաց պատեր բարձրանալը։

Զենքն ունեցել է պատմական նախատիպեր։ Դրանցից են հնդկական «բագնակը» և պոլինեզիական «սամոական ձեռնոցը»։
Ձեռքի ճանկերը (սյուկո կամ տեկագի) հագել են ձեռքի ներսի կողմից։ Դրանք իրենցից ներկայացնում էին փայտից և կոր մետաղական փշերից պատրաստված իրեր, որոնք հիշեցնում էին արջի ճանկերի։
 
Այս զենքը, որը նախատեսված էր մոտ տարածությունում մարտի համար՝ հակառակորդի մարմնին հասցնում էր ծանր վիրավորումներ, թողնում էր անանցանելի հետքեր։ Այն նաև օգտագործվում էր հակառակորդին հոգեբանորեն ճնշելու համար։ Երբ նինջաները հայտնվում էին մթությունից կամ ցատկում էին ծառերի վրայից՝ այս զենքը բավական էր, որ հակառակորդը դիմեր փախուստի։

Կատեգորիա:Ճապոնական զենքեր
Կատեգորիա:Մատանիներ
Կատեգորիա:Սառը զենքեր այբբենական կարգով